VLÁDA SLOVENSKEJ REPUBLIKY



(Návrh)
UZNESENIE VLÁDY SLOVENSKEJ REPUBLIKY
č. 
z .... 2026

k Akčnému plánu Iniciatívy pre otvorené vládnutie
 v Slovenskej republike na roky 2026 – 2028

	Číslo materiálu:
	

	Predkladateľ:
	minister vnútra 


Vláda
schvaľuje
Akčný plán Iniciatívy pre otvorené vládnutie v Slovenskej republike na roky 2026 – 2028;
ukladá
[bookmark: _Hlk224301384]ministrovi školstva, výskumu, vývoja a mládeže poverenému výkonom funkcie podpredsedu vlády SR pre Plán obnovy a znalostnú ekonomiku
vypracovať návrh metodológie hodnotenia a vyhodnotiť vplyv Metodiky a inštitucionálneho rámca tvorby verejných stratégií (schválenej uznesením vlády č. 117/2017),
do 30. júna 2028



ministrovi pôdohospodárstva a rozvoja vidieka
ministrovi práce, sociálnych vecí a rodiny
v spolupráci s podpredsedom vlády a ministrom životného prostredia a splnomocnenkyňou vlády SR pre rozvoj občianskej spoločnosti a s vybranými organizáciami občianskej spoločnosti navrhnúť potrebu podporovania redistribúcie potravinovej pomoci v strategických a programových dokumentoch štátu – Investičný plán Slovenska, Národný a regionálny partnerský plán, Stratégia rozvoja Slovenska 2040,
[bookmark: _Hlk224301405]do 31. decembra 2026
v spolupráci s podpredsedom vlády a ministrom životného prostredia a splnomocnenkyňou vlády SR pre rozvoj občianskej spoločnosti zapojiť organizácie občianskej spoločnosti z oblasti redistribúcie potravinovej pomoci do nastavovania a implementácie udržateľného systémového riešenia vrátane finančného mechanizmu pre podporu systému redistribúcie potravinovej pomoci,
do 30. júna 2028
ministrovi vnútra
splnomocnenkyni vlády SR pre rozvoj občianskej spoločnosti
vypracovať a zverejniť na webovom sídle Ministerstva vnútra SR súpis aktívnych dobrovoľných záchranárskych organizácií, ktoré spĺňajú podmienky akreditácie na úseku Integrovaného záchranného systému v zmysle zákona č. 129/2002 Z. z. o integrovanom záchrannom systéme; následne analyzovať ich súčasný stav a vypracovať návrh ich kategorizácie podľa činnosti,
do 28. februára 2027
vypracovať návrh legislatívneho ukotvenia dobrovoľných záchranárov,
do 30. júna 2027
vypracovať návrh nefinančnej a finančnej podpory pre dobrovoľné záchranárske organizácie zo strany verejnej správy; vypracovať návrh ich následnej implementácie do príslušných právnych predpisov a tieto návrhy zverejniť na webovom sídle Ministerstva vnútra SR,
do 30. septembra 2027
ministrovi investícií, regionálneho rozvoja a informatizácie
v spolupráci so splnomocnenkyňou vlády SR pre rozvoj občianskej spoločnosti vypracovať analýzu vysokoškolských študijných programov, ktoré sa zaoberajú  prácou s dátami,
[bookmark: _GoBack]do 1. septembra 2026
v spolupráci so splnomocnenkyňou vlády SR pre rozvoj občianskej spoločnosti realizovať prieskum potrieb vysokých škôl pri vzdelávaní v oblasti dát a práce s dátami,
do 31. decembra 2026
v spolupráci so splnomocnenkyňou vlády SR pre rozvoj občianskej spoločnosti vytvoriť vzdelávacie aktivity a materiály z oblasti dát a práce s dátami a následne ich distribuovať vybraným vysokým školám,
do 30. júna 2027
na základe výsledkov prieskumu zrealizovať vzdelávacie aktivity zamerané na prácu s dátami a otvorenými dátami na vybraných vysokých školách,
do 30. júna 2028
[bookmark: _Hlk224301422]ministrovi pôdohospodárstva a rozvoja vidieka
v spolupráci so splnomocnenkyňou vlády SR pre rozvoj občianskej spoločnosti participatívnym spôsobom vytvoriť návrhy na úpravu legislatívy v oblasti potravín so zapojením občianskej spoločnosti, a následne zvážiť zapracovanie výstupov Národného projektu REDIPOM – Vytvorenie návrhu jednotného systému redistribúcie potravinovej pomoci pri príprave návrhu úpravy legislatívy, príprave a aktualizácie všeobecne záväzných právnych predpisov v oblasti potravín,
do 31. marca 2027
v spolupráci so splnomocnenkyňou vlády SR pre rozvoj občianskej spoločnosti, vybranými ústrednými orgánmi štátnej správy a organizáciami občianskej spoločnosti implementovať návrh opatrení  redistribúcie potravinovej pomoci s cieľom zavádzania systému redistribúcie potravinovej pomoci do praxe,
do 30. júna 2028
v spolupráci so splnomocnenkyňou vlády SR pre rozvoj občianskej spoločnosti uskutočňovať  pravidelný zber dát v oblasti redistribúcie potravín a zverejňovať jeho výstupy vo formáte otvorených dát,
do 31. decembra a každoročne
[bookmark: _Hlk224301441]splnomocnenkyni vlády SR pre rozvoj občianskej spoločnosti
vypracovať návrh nástrojov na evaluáciu participatívnych procesov; zrealizovať v spolupráci s vybranými subjektami územnej samosprávy ich pilotné testovanie a následne vytvoriť ich finálnu verziu,
do 30. júna 2027
zrealizovať prieskum vnímania riadenej participácie v prostredí verejnej správy a občianskej spoločnosti na regionálnej a lokálnej úrovni a  následne vypracovať návrh metodiky Indexu participácie pre mestá a obce,
do 30. júna 2027
zrealizovať pilotné testovanie metodiky Indexu participácie pre mestá a obce vo vybranej samospráve a pripraviť jej finálne znenie,
do 30. apríla 2028
vytvoriť online platformu na zverejňovanie výsledkov merania a hodnotenia participácie na regionálnej a lokálnej úrovni,
do 30. júna 2028
zozbierať a analyzovať príklady dobrej praxe aplikovania výstupov participatívnych procesov do implementačnej praxe pri tvorbe verejných politík,
do 30. júna 2027
v spolupráci s vybranými regionálnymi aktérmi vypracovať návrh procesu implementácie výsledkov riadenej participácie do praxe a zrealizovať jeho pilotné testovanie,
do 30. júna 2028
pripraviť, zrealizovať a vyhodnotiť prieskum o výuke predmetu o participácii a otvorenom vládnutí na vybraných vysokých školách,
do 31. októbra 2027
v spolupráci s relevantnými partnermi z akademického prostredia a územnej samosprávy na základe výsledkov prieskumu, vytvoriť a zaradiť aktualizovaný informačný list predmetu o participácii a otvorenom vládnutí do študijných plánov vybraných vysokých škôl,
do 31. mája 2028
v spolupráci s relevantnými partnermi z akademického prostredia vytvoriť a zaslať ponuku predmetu o participácii a otvorenom vládnutí vysokým školám a univerzitám tretieho veku na Slovensku,
do 30. júna 2028
v spolupráci s relevantnými partnermi z akademického prostredia vytvoriť obsah predmetu o participácii a otvorenom vládnutí na univerzitách tretieho veku a pilotne ho overiť na vybraných vysokých školách,
do 30. júna 2027
prostredníctvom spätnej väzby od účastníkov univerzity tretieho veku vyhodnotiť a aktualizovať obsah predmetu o participácii a otvorenom vládnutí pre univerzity tretieho veku,
do 31. mája 2028
v spolupráci s relevantnými partnermi z akademického prostredia a územnej samosprávy vytvoriť popis pracovnej pozície koordinátora participácie, iniciovať proces prípravy jej zaradenia do Národnej sústavy povolaní a Národnej sústavy kvalifikácií a následne zaradiť pracovnú pozíciu do Národnej sústavy povolaní a Národnej sústavy kvalifikácií,
do 30. júna 2028
v spolupráci s ministrom investícií, regionálneho rozvoja a informatizácie identifikovať organizácie občianskej spoločnosti pôsobiace v oblasti otvorených dát a následne zozbierať a prediskutovať ich potreby v oblasti publikovania otvorených dát,
do 30. júna 2028
v spolupráci s ministrom investícií, regionálneho rozvoja a informatizácie na základe identifikovaných potrieb organizácií občianskej spoločnosti pôsobiacich v oblasti otvorených dát zmapovať dostupné dátové zdroje a navrhnúť rozsah a štruktúru nových žiadaných datasetov,
do 30. júna 2028
v spolupráci s relevantnými partnermi vypracovať analýzu súčasného stavu dostupnosti materiálov zameraných na pripravenosť a odolnosť obyvateľstva v čase krízovej situácie,
do 31. decembra 2026
v spolupráci s relevantnými partnermi vypracovať návrh webovej platformy pre pripravenosť a odolnosť obyvateľstva v čase krízovej situácie a následne ju vyvinúť a spustiť jej pilotného testovanie,
do 30. septembra 2027
v spolupráci s relevantnými partnermi vypracovať a zverejniť hodnotiacu správu pilotného testovania webovej platformy na webovom sídle Ministerstva vnútra SR,
do 31. decembra 2027
vypracovať povinnú prílohu k jednotlivým dotačným výzvam vybraných rezortov a zároveň pripraviť usmernenie pre transparentnú evidenciu dobrovoľníckej práce,
do 28. februára 2027
v spolupráci s relevantnými partnermi vypracovať návrh legislatívnych a metodických úprav v príslušných právnych predpisoch a metodikách poskytovania dotácií z verejných zdrojov formou podpory dobrovoľníckej práce na národnej, regionálnej a lokálnej úrovni,
do 31. decembra 2027
v spolupráci s organizáciami občianskej spoločnosti pripraviť návrh obsahu vzdelávania zameraného na implementáciu metodiky výpočtu ekonomickej hodnoty dobrovoľníckej práce pre poskytovateľov a príjemcov dotácií,
do 30. júna 2028
realizovať pravidelný a systematický dialóg členov Iniciatívy pre otvorené vládnutie na Slovensku na všetkých úrovniach,
do 30. júna a štvrťročne do roku 2028
v spolupráci s členmi Iniciatívy pre otvorené vládnutie na Slovensku na regionálnej a lokálnej úrovni navrhnúť štruktúru a spustiť online databázu príkladov dobrej praxe, nástrojov a inovatívnych riešení v oblasti otvoreného vládnutia,
do 30. júna 2028
v spolupráci s ministrom vnútra vypracovať návrh spoločného riešenia pre spoluprácu dobrovoľných záchranných zložiek so štátom, 
do 30. júna 2028
koordinovať fórum zainteresovaných aktérov, vrátane členov Iniciatívy pre otvorené vládnutie na regionálnej a lokálnej úrovni, k implementácii Akčného plánu Iniciatívy pre otvorené vládnutie v Slovenskej republike na roky 2026 – 2028 a participatívnej príprave akčného plánu na nasledujúce obdobie,
do 30. júna 2027 a do 30. júna 2028
vypracovať a predložiť na rokovanie vlády Akčný plán Iniciatívy pre otvorené vládnutie v Slovenskej republike na roky 2028-2030,
do 30. júna 2028
Vykonajú:	minister školstva, výskumu, vývoja a mládeže poverený výkonom funkcie podpredsedu vlády SR pre Plán obnovy a znalostnú ekonomiku
podpredseda vlády a minister životného prostredia 
minister vnútra
minister investícií, regionálneho rozvoja a informatizácie
minister pôdohospodárstva a rozvoja vidieka
minister práce, sociálnych vecí a rodiny
splnomocnenkyňa vlády SR pre rozvoj občianskej spoločnosti

Na vedomie:	predseda Združenia miest a obcí Slovenska
predseda Združenia samosprávnych krajov SK8
prezident Únie miest Slovenska
prezident Slovenskej rektorskej konferencie
Interné

Interné

